Návrh

VYHLÁŠKA
Ministerstva dopravy Slovenskej republiky

z ... 2026,

ktorou sa mení vyhláška Ministerstva dopravy a výstavby Slovenskej republiky č. 181/2019 Z. z. o výške dotácie na obstaranie nájomného bytu, obstaranie technickej vybavenosti a odstránenie systémovej poruchy bytového domu a o výške oprávnených nákladov na obstaranie nájomného bytu v znení neskorších predpisov

Ministerstvo dopravy Slovenskej republiky podľa § 23 zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov ustanovuje:

Čl. I

Vyhláška Ministerstva dopravy a výstavby Slovenskej republiky č. 181/2019 Z. z. o výške dotácie na obstaranie nájomného bytu, obstaranie technickej vybavenosti a odstránenie systémovej poruchy bytového domu a o výške oprávnených nákladov na obstaranie nájomného bytu v znení vyhlášky č. 373/2020 Z. z., vyhlášky č. 513/2021 Z. z., vyhlášky č. 244/2022 Z. z., vyhlášky č. 337/2023 Z. z., vyhlášky č. 395/2024 Z. z. a vyhlášky č. 265/2025 Z. z. sa mení takto:

1. V § 2 sa suma „86 850 eur“ nahrádza sumou „94 230 eur“.

2. Poznámka pod čiarou k odkazu č. 1 znie:

„1) 	§ 8a až 8c zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov.“.

3. V § 5 odsek 5 znie:

„(5) Ak sa pre nájomné byty v rodinnom dome, bytovom dome alebo polyfunkčnom dome obstaráva technické zariadenie, ktoré využíva energiu z obnoviteľných zdrojov na zásobovanie budovy teplom alebo teplou úžitkovou vodou a je spoločným technologickým zariadením rodinného domu, bytového domu alebo polyfunkčného domu,2) výška obstarávacieho nákladu na 1 m2 podlahovej plochy obstarávaného nájomného bytu uvedená v prílohách č. 1 až 3 sa zvýši o 150 eur na 1 m2 podlahovej plochy obstarávaného nájomného bytu v tomto rodinnom dome, bytovom dome alebo polyfunkčnom dome.“.

4. V § 5 odseky 7 až 9 znejú:

[bookmark: _GoBack]„(7) Ak sa pre nájomné byty v rodinnom dome, bytovom dome alebo polyfunkčnom dome obstaráva technické zariadenie na centrálne vetranie so systémom spätného získavania tepla pre vlastnú spotrebu rodinného domu, bytového domu alebo polyfunkčného domu a je spoločným technologickým zariadením rodinného domu, bytového domu alebo polyfunkčného domu,2) výška obstarávacieho nákladu na 1 m2 podlahovej plochy obstarávaného nájomného bytu uvedená v prílohách č. 1 až 3 sa zvýši o 100 eur na 1 m2 podlahovej plochy obstarávaného nájomného bytu v tomto rodinnom dome, bytovom dome alebo polyfunkčnom dome.

(8) Ak sa pre nájomné byty v bytovom dome alebo polyfunkčnom dome s troma a menej nadzemnými podlažiami obstaráva výťah vrátane príslušenstva, výška obstarávacieho nákladu na 1 m2 podlahovej plochy obstarávaného nájomného bytu uvedená v prílohách č. 1 až 3 sa zvýši o 60 eur na 1 m2 podlahovej plochy obstarávaného nájomného bytu v tomto bytovom dome alebo polyfunkčnom dome.

	(9) Ak sa v rodinnom dome, bytovom dome alebo polyfunkčnom dome obstaráva  extenzívna  vegetačná  strecha, ktorá pokrýva najmenej 75 % plochy strechy, výška obstarávacieho nákladu na 1 m2 podlahovej plochy obstarávaného nájomného bytu uvedená v prílohách č. 1 až 3 sa zvýši o 10 eur na 1 m2 podlahovej plochy obstarávaného nájomného bytu v tomto rodinnom dome, bytovom dome alebo polyfunkčnom dome.“.

5. Prílohy č. 1 až 3 vrátane nadpisov znejú:

„Príloha č. 1 
k vyhláške č. 181/2019 Z. z.

VÝŠKA OBSTARÁVACIEHO NÁKLADU NA OBSTARANIE NÁJOMNÉHO BYTU V OBCI ALEBO V MESTE S POČTOM OBYVATEĽOV NIŽŠÍM AKO 10 000

	Spôsob obstarania 
 nájomného bytu
podľa
	Výška obstarávacieho nákladu na 1 m2 podlahovej plochy obstarávaného nájomného bytu (v eurách) 

	
	s uplatnením základnej sadzby dane z pridanej hodnoty
	s uplatnením zníženej sadzby dane z pridanej hodnoty

	§ 4 ods. 1 písm. a), b) a d) zákona 
	≤ 1 650
	≤ 1 480 

	§ 4 ods. 1 písm. c) a f) zákona 
	≤ 1 490
	≤ 1 340



Príloha č. 2 
k vyhláške č. 181/2019 Z. z.

VÝŠKA OBSTARÁVACIEHO NÁKLADU NA OBSTARANIE NÁJOMNÉHO BYTU V KRAJSKOM MESTE, OBCI SUSEDIACEJ S KRAJSKÝM MESTOM ALEBO V MESTE S POČTOM OBYVATEĽOV 10 000 ALEBO VYŠŠÍM AKO 10 000 

	Spôsob obstarania 
 nájomného bytu
podľa 
	Výška obstarávacieho nákladu na 1 m2 podlahovej plochy obstarávaného nájomného bytu (v eurách) 

	
	s uplatnením základnej sadzby dane z pridanej hodnoty
	s uplatnením zníženej sadzby dane z pridanej hodnoty

	§ 4 ods. 1 písm. a), b) a d) zákona 
	≤ 1 810
	≤ 1 640

	§ 4 ods. 1 písm. c) a f) zákona 
	≤ 1 650
	≤ 1 500



Príloha č. 3 
k vyhláške č. 181/2019 Z. z.

VÝŠKA OBSTARÁVACIEHO NÁKLADU NA OBSTARANIE NÁJOMNÉHO BYTU V HLAVNOM MESTE SLOVENSKEJ REPUBLIKY BRATISLAVE ALEBO JEHO MESTSKEJ ČASTI

	Spôsob obstarania 
 nájomného bytu 
podľa
	Výška obstarávacieho nákladu na 1 m2 podlahovej plochy obstarávaného nájomného bytu (v eurách) 

	
	s uplatnením základnej sadzby dane z pridanej hodnoty
	s uplatnením zníženej sadzby dane z pridanej hodnoty

	§ 4 ods. 1 písm. a), b) a d) zákona 
	≤ 2 050
	≤ 1 880

	§ 4 ods. 1 písm. c) a f) zákona 
	≤ 1 900
	≤ 1 740


 												         “.

Čl. II

Táto vyhláška nadobúda účinnosť 1. januára 2027.







Jozef Ráž
minister dopravy Slovenskej republiky

